Хосе Луис Гарсия Мартин
Портрет на писател на известна възраст

Превод от испански: Рада Панчовска, —

chitanka.info

Обикалям по центъра, осребрявам чек,

купувам напитки, кучешка каишка.

Днес е чудесен летен ден,

усмихват ми се лица на приятели,

изпивам чашка с мой познат,

разказва ми история, която не разбирам

изцяло и го насърчавам и съм щастлив.

От радиото на колата звучи Моцарт.

В последна сметка тази стара проститутка,

животът, не се е отнасяла зле с мене:

живея от това, което пиша, не търпя никога

лошите настроения на никого, добре спя

почти всяка нощ, попийвам доста

само един ден в седмицата, виждам

нарядко децата си, вярно, защото майка им

ги крие под полата си,

място, към което не ми се връща,

но не ги забравям, нито ме забравят.

Този ли е животът, за който мечтаех

през летата в юношеството си,

когато гледах углъбен небето

и се поронваше надолу падаща звезда?

Нито зная, нито ме интересува. Нощем

ми се случва и компания да си потърся,

макар повече да ми харесва да оставам сам

и да пия и да пия. Следващият ден

ще спя като мъртъв цял ден.

От радиото на колата звучи Моцарт,

синевата е по-синя от обикновено,

не ми трябва нищо, което да не мога

да платя и почти не ме безпокоят

сърцето, черният дроб, кучетата.

Много скоро ще навърша петдесет години.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.